Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 996

37. szabály Hiányzó vagy hibás cím 37.1 Hiányzó cím Ha a nemzetközi bejelentés nem tartalmaz címet, és az átvevõ hivatal értesítette a nemzetközi kutatási szervet arról, hogy a bejelentõt felhívta ennek a hiánynak a pótlására, e szerv folytatja a nemzetközi kutatást mindaddig, amíg nem kap értesítést arról, hogy a szóban forgó nemzetközi bejelentést visszavontnak kell tekinteni. 37.2 A cím megadása Ha a nemzetközi bejelentés nem tartalmaz címet, és a nemzetközi kutatási szerv nem kapott az átvevõ hivataltól értesítést arról, hogy a hivatal a bejelentõt felhívta a cím megadására, vagy ha az említett szerv megállapítja, hogy a cím nem felel meg a 4.3 szabályban foglalt elõírásoknak, e szerv maga adja meg a címet. A címet azon a nyelven kell megadni, amelyen a nemzetközi bejelentést közzéteszik vagy, ha a 23.1 szabály b) pontja alapján egy másik nyelvre történt fordítását továbbították és a nemzetközi kutatási szerv úgy kívánja, ennek a fordításnak a nyelvén.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes